SIA „Rīgas 1.slimnīca“ vienošanās reģ. Nr. R1S-IEP-581/2026
SIA „LATPOS” vienošanās reģ. Nr._________________
UAB „ISKU BALDAI” filiāle vienošanās reģ. Nr._________________
SIA „Lazurīts S” vienošanās reģ. Nr._________________
SIA „AA Active” vienošanās reģ. Nr._________________
VISPĀRĪGĀ VIENOŠANĀS 
par biroja krēslu iegādi
Vispārīgās vienošanās datums ir Līdzēja pēdējā elektroniskā 

paraksta un tā laika zīmoga datums
SIA „Rīgas 1.slimnīca“ (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības Statūtiem un Valdes reglamentu, no vienas puses, un

SIA „LATPOS”, tās valdes priekšsēdētāja Aleksandra Utkina personā, kurš rīkojas saskaņā ar sabiedrības Statūtiem, 

UAB „ISKU BALDAI” filiāle, tās prokūristes Daces Tālmanes personā, kura rīkojas, pamatojoties uz Prokūru, 
SIA „Lazurīts S”, tās valdes locekles Sandra Kūlas personā, kura rīkojas, pamatojoties sabiedrības Statūtiem, 
SIA „AA Active”, tās valdes priekšsēdētāja Didža Glāzīša personā, kurš rīkojas, pamatojoties sabiedrības Statūtiem, turpmāk katrs atsevišķi saukts – Izpildītājs, un visi kopā – Izpildītāji, no otras puses, 
turpmāk visi kopā – Līdzēji, un katrs atsevišķi saukts – Līdzējs, 
pamatojoties uz Pasūtītāja organizētā iepirkuma „Vispārīgā vienošanās mēbeļu pāršūšanai un biroja krēslu iegādei” (ID Nr. R1S 2026/56-iep), turpmāk – Iepirkums, rezultātiem iepirkuma priekšmeta 2.daļā, noslēdz šo vispārīgo vienošanos (turpmāk – Vienošanās) par turpmāk minēto:

1. VIENOŠANĀS PRIEKŠMETS

1.1. Vienošanās nosaka kārtību, kādā Pasūtītājs Vienošanās darbības laikā no Izpildītājiem izvēlēsies Izpildītāju, kurš veiks biroja krēslu (turpmāk – Preces) piegādi atbilstoši Vienošanās 1.pielikumam. 

1.2. Preču piegāde ietver jaunu (nelietotu) biroja krēslu piegādi atbilstoši Pasūtītāja vajadzībām un konkrētā pasūtījuma tehniskajām prasībām. Vienošanās 4.1.punktā noteiktās summas ietvaros Pasūtītājs ir tiesīgs iegādāties arī citu kategoriju krēslus, piemēram, apmeklētāju krēslus, konferenču zāles krēslus, paaugstinātus darba krēslus, ārstniecības / personāla telpu krēslus un citus sēdmēbeļu risinājumus, ciktāl tie pēc būtības atbilst Iepirkuma daļas priekšmetam.
2. VIENOŠANĀS DARBĪBAS LAIKS
2.1.
Vienošanās stājas spēkā dienā, kad Līdzēji to ir parakstījuši, un ir spēkā 36 (trīsdesmit sešus) mēnešus vai līdz brīdim, kad Iepirkuma ietvaros kopējais maksājums visās Iepirkuma priekšmeta daļās sasniedz Vienošanās 4.1.punktā noteikto summu, atkarībā no tā, kurš no nosacījumiem iestājas pirmais. 
3. IZPILDĪTĀJA IZVĒLES KĀRTĪBA PREČU PASŪTĪŠANAI
3.1. Preču pasūtīšanas kārtība:
3.1.1. Pasūtītājs nosūta cenu pieprasījumu visiem Izpildītājiem, ar kuriem ir noslēgta Vienošanās attiecīgajā Iepirkuma priekšmeta daļā, izmantojot Vienošanās 8.5.punktā norādītās elektroniskā pasta adreses;
3.1.2. 3 (trīs) darba dienu laikā Izpildītāji iesniedz cenu piedāvājumus (sarežģītākiem pasūtījumiem var tikt noteikts garāks termiņš);
3.1.3. Pasūtītājs izvēlas atbilstošāko piedāvājumu (kā izvēles kritēriju nosakot atbilstību tehniskās specifikācijas prasībām un zemāko cenu (EUR bez PVN), nepieciešamības gadījumā – arī Preču piegādes vai garantijas termiņu;
3.1.4. Ja vairāki Izpildītāji piedāvājuši vienādus piedāvājumus, tad Pasūtītājs nosūta šiem Izpildītājiem atkārtotu uzaicinājumu iesniegt piedāvājumus. Piedāvājumi ir iesniedzami Pasūtītāja noteiktā termiņā. Ja uz atkārtotu uzaicinājumu Izpildītāji atkārtoti iesniedz piedāvājumus ar vienādām cenām, Preču piegādes tiesības tiek piešķirtas tam Izpildītājam, kas piedāvājumu iesniedzis ātrāk. Pasūtītājs par savu izvēli informē Izpildītājus elektroniski, informāciju nosūtot uz Vienošanās 8.5.punktā norādītajām elektroniskā pasta adresēm.
3.2. Ja Izpildītājs neveic Preču piegādi noteiktajā termiņā vai piegādāto Preču kvalitāte neatbilst Vienošanās noteiktajam, Pasūtītājam ir tiesības pieteikt pretenzijas par nepienācīgu Vienošanās izpildi. Nule kā minētajā gadījumā Izpildītājs zaudē tiesības uz Preču piegādi, un Pasūtītājam ir tiesības Preču iegādi veikt no nākamā zemākās cenas vai saimnieciski izdevīgākā piedāvājuma atbilstoši Vienošanās 3.1.punktā veiktās cenu aptaujas rezultātiem. 
3.3. Pasūtītājam, veicot pasūtījumus, nav pienākums Vienošanās darbības laikā izlietot visu Vienošanās 4.1.punktā norādīto summu.
3.4. Ja Izpildītājs neiesniedz savu piedāvājumu uz 3 (trīs) Pasūtītāja uzaicinājumiem, Pasūtītājs ir tiesīgs vairs nesūtīt konkrētajam Izpildītājam turpmākos uzaicinājumus.
3.5. Pēc tam, kad Preču piegādei noteikts Izpildītājs atbilstoši Vienošanās kārtībai, ar konkrēto Izpildītāju tiek noslēgta rakstveida vienošanās par Preču piegādi. Pasūtītājs ir tiesīgs Preču piegādes vienošanos nenoformēt rakstveidā, ja tas ir norādīts uzaicinājumā. Šādā gadījumā Preču piegādes termiņš sākas ar nākamo darba dienu pēc Vienošanās 3.1.4.punktā minētā rezultāta nosūtīšanas.
3.6. Gadījumā, ja Pasūtītājs ārpus Vienošanās var iegūt zemākas cenas Preces nekā piedāvā Izpildītāji, un Izpildītāji nevar piedāvāt zemāku cenu, Pasūtītājs ir tiesīgs Preces iegādāties ārpus Vienošanās un Izpildītāji šajā sakarā nav tiesīgi celt pretenzijas.

4.
VIENOŠANĀS SUMMA, IZMAKSU NOTEIKŠANA UN NORĒĶINU KĀRTĪBA
4.1. Iepirkuma rezultātā visu noslēgto Vienošanos ietvaros piegādāto Preču un veikto pakalpojumu kopējā summa nepārsniedz 9 000,00 EUR (deviņi tūkstoši euro un 00 centi) bez PVN, kas tiek aprēķināts papildus saskaņā ar spēkā esošo normatīvo aktu prasībām.
4.2. Samaksa par Precēm tiek veikta 30 (trīsdesmit) dienu laikā pēc Preču piegādes, ko apliecina Pasūtītāja un Izpildītāja abpusēji parakstīts attaisnojuma dokuments (pieņemšanas-nodošanas akts, pavadzīme, rēķins vai cits līdzvērtīgs dokuments). Attaisnojuma dokumentos obligāti jānorāda Pasūtītāja Vienošanās reģistrācijas numurs, pretējā gadījumā Pasūtītājs ir tiesīgs neparakstīt attiecīgo dokumentu un neveikt tā apmaksu līdz trūkumu novēršanai. 
4.3. Līdzēji vienojas un piekrīt saņemt attaisnojuma dokumentus:
4.3.1. elektroniski sagatavotus uz Pasūtītāja e-adresi: EINVOICE@40003439279 vai

4.3.2. parakstītus papīrā formātā.

5. LĪDZĒJU SAISTĪBAS

5.1. Izpildītāja saistības:

5.1.1. piegādāt Preces atbilstoši Vienošanās nosacījumiem;

5.1.2. uzņemties atbildību par Preču atbilstību Vienošanās 5.1.1.punktā noteiktajam un garantēt Preču kvalitāti saskaņā ar Vienošanās noteikumiem;

5.1.3. informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Vienošanās izpildi 3 (trīs) darba dienu laikā no šādu apstākļu rašanās brīža.

5.2. Pasūtītāja saistības:

5.2.1. samaksāt par kvalitatīvi un atbilstoši piegādātām Precēm Vienošanās noteiktajā kārtībā.

6. VIENOŠANĀS NOTEIKUMU GROZĪŠANA UN VIENOŠANĀS IZBEIGŠANA

6.1. Līdzējiem savstarpēji vienojoties, Vienošanos var papildināt, grozīt vai izbeigt Publisko iepirkumu likuma 61.pantā noteiktajos gadījumos un kārtībā. Jebkuras izmaiņas tiek noformētas rakstveidā, un pēc Līdzēju parakstīšanas kļūst par Vienošanās neatņemamu sastāvdaļu.

6.2. Pasūtītājam ir tiesības vienpusēji izbeigt Vienošanos ar vienu vai vairākiem Izpildītājiem, ja:

6.2.1. Pasūtītājam ir zudusi vajadzība pēc Vienošanās priekšmeta, par to rakstveidā brīdinot Izpildītāju 20 (divdesmit) dienas iepriekš;

6.2.2. Izpildītājs neveic Preču piegādi Vienošanās noteiktajā termiņā vai neveic to pienācīgi;

6.2.3. Izpildītājs, iesniedzot piedāvājumu Iepirkuma ietvaros, ir sniedzis nepatiesu informāciju;
6.2.4. Izpildītājs normatīvajos aktos noteiktajā kārtībā kļūst maksātnespējīgs, bankrotē, tā darbība tiek izbeigta vai pārtraukta;
6.2.5. Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Līdzēji var izbeigt Vienošanos pirms termiņa citu iemeslu dēļ, savstarpēji par to vienojoties.
6.4. Līguma izbeigšana neatbrīvo Izpildītāju no zaudējumu atlīdzības. 
7. NEPĀRVARAMA VARA
7.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri un citi apstākļi, kas būtiski ierobežo un aizskar Pušu tiesības un ietekmē uzņemtās saistības. 
7.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otram Līdzējam. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto saistību izpilde, un, pēc otra Līdzēja pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura ietver minēto ārkārtējo apstākļu darbības apstiprinājumu, raksturojumu un paredzamo ilgumu. 
8.
CITI NOTEIKUMI
8.1.
Jebkuras nesaskaņas, domstarpības vai strīdus Līdzēji apņemas risināt savstarpēju sarunu veidā. Gadījumā, ja Līdzēji nespēj vienoties, strīds risināms Latvijas Republikas tiesā spēkā esošo normatīvo aktu noteiktajā kārtībā.
8.2.
Vienošanās stājas spēkā dienā, kad to ir parakstījuši visi Līdzēji, un ir spēkā līdz Līdzēju saistību pilnīgai izpildei. 
8.3.
Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks.
8.4.
Pasūtītāja pilnvarotais pārstāvis Vienošanās izpildes laikā ir Inženiertehniskās un saimniecības nodaļas pārvaldnieks Mihails Volodko, tālruņa Nr. 25900919, e-pasts: mihails.volodko@1slimnica.lv. 
8.5.
Izpildītāji par pilnvarotajiem pārstāvjiem Vienošanās izpildes laikā nozīmē:

8.5.1. SIA „LATPOS”: _________________________________; 
8.5.2. UAB „ ISKU BALDAI” filiāle: _________________________________;
8.5.3. SIA „ Lazurīts S”: _________________________________;

8.5.4. SIA „ AA Active”: _________________________________.
8.6. Līdzēju pilnvarotie pārstāvji ir atbildīgi par Vienošanās izpildes uzraudzīšanu, Pasūtītājs atbild par Līguma 4.1.punktā minētās summas atlikuma kontroli. 
8.7. Pilnvaroto pārstāvju vai rekvizītu maiņas gadījumā Līdzēji apņemas rakstveidā uz Vienošanās 9.punktā norādītajām elektroniskā pasta adresēm par to paziņot pārējiem Līdzējiem 5 (piecu) dienu laikā no izmaiņu iestāšanās brīža.

8.8. Neviens no Līdzējiem nav tiesīgs bez otra Līdzēja rakstveida piekrišanas nodot kādu no Vienošanās noteiktajām saistībām vai tās izpildi trešajām personām.
8.9. Jautājumos, kas nav atrunāti Vienošanās, Līdzēji vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
8.10. Vienošanās paredzētajiem publiskajiem izdevumiem un to detalizētām pozīcijām arī pēc pasūtījumu izpildes nav nosakāms ierobežotas pieejamības informācijas (komercnoslēpuma) statuss.
9. LĪDZĒJU REKVIZĪTI
	Pasūtītājs:

SIA „Rīgas 1.slimnīca”

Reģ. Nr. 40003439279

PVN reģ. Nr. LV40003439279

Bruņinieku iela 5k-2, Rīga, LV-1001

Tālrunis: 67366375

administracija@1slimnica.lv
Bankas nosaukums: A/S Citadeles banka

Konts: LV12PARX0006054590785 

__________e-paraksts_________

Valdes priekšsēdētāja 
Natālija Zlobina
________________________________

SIA „Lazurīts S”
Reģ. Nr. 40103480667
PVN reģ. Nr. LV 40103480667

Tālavas gatve 5-7, Rīga, LV-1029
Tālrunis: 67273522
lazurits.s@inbox.lv
Bankas nosaukums: A/S Swedbank
Konts: LV31HABA0551031799745
__________e-paraksts_________

Valdes locekle
Sandra Kūla
	Izpildītāji:

SIA „LATPOS”
Reģ. Nr. 40003640443
PVN reģ. Nr. LV40003640443

Daugavpils iela 49-108, Rīga, LV-1003
Tālrunis: 29104805
latpos@latpos.lv
Bankas nosaukums: A/S Swedbank
Konts: LV79HABA0551005081007
__________e-paraksts_________

Valdes priekšsēdētājs 
Aleksandrs Utkins
UAB „ ISKU BALDAI” filiāle
Reģ. Nr. 40003714278
PVN reģ. Nr. LV40003714278
Katlakalna iela 6D, Rīga, LV-1073 Tālrunis: 29117994
isku.riga@isku.lv; baiba.rutkovska@isku.com 

Bankas nosaukums: Luminor Bank AS Latvijas filiāle
Konts: LV19RIKO0000080511412
__________e-paraksts_________

Prokūriste
Dace Tālmane


SIA „ AA Active”
Reģ. Nr. 40003735621
PVN reģ. Nr. LV 40003735621
Dīķa iela 44, Rīga, LV-1004 
Tālrunis: 24664004
mebeles@agh.lv
Bankas nosaukums: AS SEB banka
Konts: LV54UNLA0050021524664
__________e-paraksts_________

Valdes priekšsēdētājs

Didzis Glāzītis
Vienošanās 1.pielikums
Iepirkuma priekšmeta 2.daļa “Vispārīgā vienošanās biroja krēslu iegādei”
2
Dokuments parakstīts ar drošu elektronisko parakstu, un tam ir laika zīmogs.

